Kriteriji za odabir ponude

Kriteriji za odabir ponude je ekonomski najpovoljnija ponuda, uz uvjet ispunjenja i prihvaćanja svih ostalih uvjeta iz dokumentacije o nabavi.

Kriteriji za odabir ekonomski najpovoljnije ponude sa stajališta Naručitelja su slijedeći:

|  |  |
| --- | --- |
| KRITERIJ OCJENJIVANJA | UČEŠĆE U OCJENI |
| Najniža cijena ponude | 70% |
| Dodatni kriteriji | 30% |
| UKUPNO: | 100% |

**Najniža cijena ponude**

Broj bodova koje će ponuda dobiti za ovaj kriterij, određuje se primjenom dolje navedene formule.

Za ovaj kriterij ponuditelj može dobiti najviše 70 bodova. Kao kriterij koristi se visina ukupne vrijednosti ponude. Ponuda koja u usporedbi s ostalim ponudama nudi najnižu ukupnu cijenu dobiva najviše bodova. Naručitelj će ponude bodovati do 70 bodova, i to tako, da će najjeftinija ponuda dobiti najveći broj bodova, a svaka sljedeća u odnosu na prethodnu razmjerno manji broj bodova, prema formuli:

**C = ((Cmin/Cp) x 0,70) x 100**

pri čemu je:

C – broj bodova za kriterij cijena,

Cmin – ponuda sa najnižom ukupnom cijenom

Cp – ukupna cijena usporedne ponude

**Dodatni kriteriji**

Ukupno za dodatne kriterije ponuditelj može dobiti najviše 30 bodova. Dodatne kriterije čine dva kriterija:

* najkraći rok za izvođenje radova koji nosi 40% udjela u ukupnim dodatnim kriterijima
* najdulje jamstvo na izvedene radove koji nosi 60% udjela u ukupnim dodatnim kriterijima

Prvi dodatni kriterij se odnosi na ponuđeni rok izvođenja radova i on utječe sa 40% na ukupne dodatne kriterije. Ponuda koja u usporedbi s ostalim ponudama nudi najkraći rok izvođenja radova dobiva najviše bodova. Maksimalni mogući broj bodova po ovom kriteriju iznosi 12 bodova, koje će dobiti ponuda sa najkraćim ponuđenim rokom izvođenja radova, a svaka sljedeća u odnosu na prethodnu razmjerno manji broj bodova.

Drugi dodatni kriterij se odnosi na ponuđeni rok jamstva za izvedene radove i on utječe sa 60% na ukupne dodatne kriterije. Ponuda koja u usporedbi s ostalim ponudama nudi najdulje jamstvo za izvedene radove dobiva najviše bodova. Maksimalni mogući broj bodova po ovom kriteriju iznosi 18 bodova, koje će dobiti ponuda sa najduljim jamstvom za izvedene radove, a svaka sljedeća u odnosu na prethodnu razmjerno manji broj bodova.

Ukupni broj bodova za dodatne kriterije izračunati će se po slijedećoj formuli:

**UDK = ((Rmin/R x 0,4)+(G/Gmax x 0,6) x 0,3) x 100**

pri čemu je:

UDK- broj bodova za ukupne dodatne kriterije

Rmin- najkraći ponuđeni rok za izvođenje radova

R- ponuđeni rok za izvršenje radova

G- ponuđeno jamstvo za izvedene radove

Gmax-najdulje ponuđeno jamstvo za izvedene radove

**Ukupna ocjena ponude**

Ukupna ocjena ponude izračunati će se po slijedećoj formuli:

**O = C + UDK**

pri čemu je:

O - broj bodova za ukupnu ocjenu ponude

C – broj bodova za kriterij cijena,

UDK- broj bodova za ukupne dodatne kriterije

Dobivene brojke će se zaokruživati prema matematičkim pravilima na dvije decimale.